पाएं अपने शहर की ताज़ा ख़बरें और फ्री ई-पेपरडाउनलोड करें
जिले में पिछले दो सप्ताह से मौसम का मिजाज बदल गया है। तापमान में लगातार हो रहे बदलाव के कारण मौसमी बीमारियां अपने पैर पसारने लगी हैं। इस मौसम में सबसे अधिक खांसी व जुकाम हो रहा है। खांसी व जुकाम होने के कारण लोगों को कोरोना वायरस होने का भय सता रहा है। सदर अस्पताल सहित अन्य सरकारी व निजी अस्पतालों में तकरीबन 60 फीसदी मरीज सर्दी खांसी व जुकाम के पहुंच रहे हैं। चिकित्सकों का कहना है कि आने वाले मरीजों में बुखार के कोई लक्षण नहीं हैं। कोरोना वायरस से घबराने की जरूरत नहीं है। मौसम में हो रहे परिवर्तन में लापरवाही बरतने से मौसमी बीमारियां पनप रही हैं। इनमें सबसे अधिक खांसी व जुकाम के मरीज हैं। लेकिन, कोरोना वायरस को लेकर लोगों में भय बना हुआ है। इसका असर सदर अस्पताल में मरीजों की संख्या को देखकर स्पष्ट हो रहा है।
अधिकतम 32 व न्यूनतम 20 डिग्री रह रहा है तापमान | दो सप्ताह से मौसम में दिनों दिन परिवर्तन हो रहा है। दिन में अधिकतम तापमान 32 डिग्री सेल्सियस और न्यूनतम तापमान 20 डिग्री सेल्सियस तक रहता है। दिन में तेज धूप निकलने से गर्मी बढ़ जाती है। शाम को तापमान में गिरावट होने से ठंड बढ़ने लगती है। शिशु रोग विशेषज्ञ डॉ. कुमार अमृतांशु व डॉ. पंकज कुमार ने बताया कि सर्दी से बचाव नहीं कर पाने से बच्चों में खांसी, जुकाम, निमोनिया व अस्थमा जैसी बीमारियां हो रहीं है। जिले में एईएस ने भी दस्तक दे दी है। सदर अस्पताल सहित अन्य अस्पतालों में एईएस के संदिग्ध मरीज भी पहुंच रहे हैं। वर्तमान में इन्हीं बीमारियों का प्रकोप बना हुआ है।
मौसम में हो रहे परिवर्तन में बचाव जरूरी
सदर अस्पताल के डीएस सह वरिष्ठ फिजीशियन डॉ.आरके वर्मा, डॉ. अनिल कुमार सिन्हा व निजी नर्सिंग होम के डॉ. अतुल कुमार, डॉ. पुष्कर कुमार सिंह, डॉ. निरंजन सागर, डॉ. आशुतोष कुमार आदि ने बताया कि मौसम के बदलने से बीमारियां फैल रही हैं। इससे लोगों को बचाव करने की अधिक आवश्यकता है। चिकित्सकों ने बताया कि कोरोना वायरस से घबराने की आवश्यकता नही हैं। इससे बचाव की जरुरत है। वर्तमान में अधिकांश मौसमी बीमारियां पनप रहीं है। इनमें खांसी व जुकाम अधिक हो रहे हैं। इससे लोगों के कोरोना वायरस के संक्रमण होने का भय है। कोरोना वायरस के संक्रमण से बचाव के लिए दिन में कई बार अपने हाथों को 20 सेंकेंड तक साबुन पानी से धोएं। बुखार होने वाले व्यक्ति के खांसते व
सर्दी खांसी, जुकाम आदि के ज्यादा मरीज | निजी नर्सिंग होम व क्लीनिकों में भी मौसमी बीमारियों से प्रभावित मरीज पहुंच रहे हैं। इनमें खांसी, जुकाम, बुखार, मलेरिया व टाईफाइड के मरीज आ रहे हैं।
लॉकडाउन के कारण मरीजों को हो रही है परेशानी | लॉकडाउन के कारण मरीजों को अस्पताल आने में काफी परेशानी हो रही है। इसका मुख्य कारण आवागमन के साधन का बंद होना है। बाइक को स्थानीय प्रशासन के द्वारा रोके जाने व फाइन करने से भी समस्या आ रही है। हालांकि ज्यादा जरूरत वाले मरीज किसी तरह अस्पताल पहुंच रहे हैं।
सुगौली में पुलिस ने चौकसी बढ़ाई, रोड पर घूम रहे लोगों पर पुलिस ने चटकाई लाठियां
लॉकडाउन के दूसरे दिन गुरुवार को क्षेत्र में पुलिस गश्त तेज रहा। जहां प्रशासनिक हस्तक्षेप के बाद लॉकडाउन का असर दिखा। दोपहर सड़के विराना सा रही। इसको लेकर पुलिस ने चौकसी बढ़ा दी है। लॉकडाउन को सख्ती से पालन कराने को लेकर थानाध्यक्ष विवेक जायसवाल के नेतृत्व में पुलिस बल थाना क्षेत्र के विभिन्न जगहों पर सघन अभियान चलाया। पुलिस गश्त के बाद लोग सड़क पर नहीं दिखे। पुलिस को देख वेवजह घूम रहे कुछ लोग घर में भागे। इस दौरान पुलिस ने लॉकडाउन का अनुपालन करने की सख्त हिदायत दी। वहीं कुछ जगहों पर वेवजह भीड़ पुलिस को गायब हुआ। थानाध्यक्ष ने कहा कि कोरोना संक्रमण से बचाव के लिए सरकार ने लॉकडाउन किया है। जिसका अनुपालन सबको हर हाल में करना है। आदेश का पालन नहीं करने वाले के खिलाफ कार्रवाई की जाएगी। वहीं उन्होंने लोगों से सहयोग करने की अपील की। कुछ लोग चोरी छुपके दुकान चला रहे थे। वहीं गश्त के दौरान पुलिस की डंटा देख मनचले और नाहक घूम रहे लोग भागे। बेवजह घूम रहे लोगों का पुलिस ने क्लास भी लगाई और लॉकडाउन का पालन करने का सख्त निर्देश दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn